Selv om Opeth har en solid forankring i skandinavisk death metal, har de også innarbeidet innflytelse av progressiv musikk, folk, blues rock, og jazz i sine komposisjoner. Mange komposisjoner inkluderer intro- mellomspill eller outroer spilt med akustisk gitar, og sterke dynamiske skift i form av hyppig og uforutsigbar veksling mellom akustiske partier og tunge riff. Vokalen veksler mellom såkalt growling og ren vokal.